சபா எனும் பெயர் எப்படி உருவானது என்பது இதுவரையிலும், சரியாக அறியப்படாமல் இருக்கிறது. ஆனால், ஒரு காலகட்டத்தில் சபா மாநிலம், புருணை சுல்தானகத்திற்குச் சொந்தமாக இருந்தது. சபாவின் கடல்கரைகளில் சபா வாழை மரங்கள் நிறைய இருந்தன. அந்த வாழை மரங்களை வைத்து சபா எனும் பெயர் அந்த மாநிலத்திற்கு வைக்கப்பட்டு இருக்கலாம் என்றும் சொல்லப்படுகிறது.

மலையில் இருந்து கீழே ஓடி வரும் ஆற்றுக்கு புருணை மொழியில் சபா என்று பெயர். புருணை சுல்தானகத்துடன் சபா மாநிலம், நீண்ட காலமாகத் தொடர்பு உடையதாக இருந்ததால், அந்த வகையில் சபா எனும் பெயர் வைக்கப்பட்டு இருக்கலாம் என்று மற்றோர் ஆருடமும் இருக்கிறது. ‘சபாக்’ எனும் மலாய்ச் சொல் பனைமரத்துச் சீனியைக் குறிக்கும். அந்த மலாய்ச் சொல்லில் இருந்து சபா எனும் சொல் வந்து இருக்கலாம். தவிர, அரபு மொழியில் சபா என்றால் சூரிய உதயம் என்றும் பொருள்படுகிறது.

பலவிதமான ஆருடங்கள் இருப்பதால் சபா எனும் சொல் எப்படி வந்தது என்பதை நிர்ணயம் செய்வதில் சிரமம் ஏற்படுகிறது. 1365ஆம் ஆண்டு மப்பூ பிராபங்கா என்பவர் எழுதிய ஜாவானிய நூலில், சபா நிலப்பகுதி ஒரு காலத்தில் ‘செலுடாங்’ என்று அழைக்கப்பட்டதாகவும் குறிப்பிடப் பட்டுள்ளது.

ஜப்பானியர் ஆக்கிரமிப்பு
சொல் பிறப்பியல்
போர்னியோ சுல்தானகம்
லாபுவான் தீவு